description: Социологът пред "Капитал" за новия обществен консенсус в България и постмодерния бунт на масите

title: Доц. Алексей Пампоров: Наблюдаваме ясно изразена диктатура на патриотариата

maintext:
Алексей Пампоров, доктор по социология и доцент в Института за изследване на обществата и знанието при БАН
© Цветелина Белутова
Профил:
Алексей Пампоров е социолог, доцент в Института за изследване на обществата и знанието при БАН. Ръководи социологическите изследвания на Институт "Отворено общество – София". Преподавател в Софийския университет "Св. Климент охридски" по електорални изследвания, социология на семейството и история и всекидневна култура на ромите.
Разделителните линии в обществото не винаги са нещо лошо. Демокрацията в условията на република е точно това – консенсус, постигнат като баланс на различни интереси в обществото, изразени чрез политическите платформи на различни партии. В речта си след изборната загуба Хилари Клинтън каза, че е притеснена, че американското общество е толкова разделено. Аз бих казал точно обратното.Де факто се наблюдава изчезване на "нормалната" социална стратификация – базирана на престиж на трудовите позиции и нивото на образование. Тя е заменена с "показната стратификация" – основана на открито демонстрираното имотно състояние (през коли, къщи и дрехи), незaвисимо от източника на доходи.Същевременно се наблюдава и пълно размиване на политическите граници. От една страна, например, партиите в Реформаторският блок претендират, че са "десни", но те са десни само като поддръжници на неолибералния икономически модел. Иначе като социално-индивидуални ценности са леви като Демократите в САЩ. От друга страна е БСП. Те са уж "леви" – като респект към някои социално-икономически уязвими групи, но именно те въведоха плоския данък преди и именно те поддържат някои консервативни ценности – подобно на Републиканците в САЩ.Де факто се постигна своеобразен обществен консенсус, че свободата, равенството, братството, справедливостта и солидарността са по-малки ценности от "чистата българска кръв". Защото диктатурата на патриотариата де факто казва това: малцинствата и техните права не ни интересуват, защото тук е България, а мнозинството хора са българи. Това е огромна историческа крачка назад в развитието ни като общество, която ни връща в годините на Третия райх и фактическия фашизъм у нас, въведен със Закона за защита на нацията и Закона за защита на държавата.Проблемите, които оформят дневния ред на медиите и политиците са изкуствени – ромите, бежанците, "стопяването на нацията". Това са странични ефекти, а не проблеми и не можем да ги излекуваме без да излекуваме основния проблем: България произвежда неграмотници! Ние имаме тотално обезценяване на образованието – и като качество и като количество. Трудът на учителите, университетските преподаватели и академичните изследователи е страхотно подценен. Това води до качествен отлив от учителската и преподавателската професии, и до т.нар. "изтичане на мозъци" – много от най-кадърните и висококвалифицирани кадри търсят реализация в чужбина. По този начин България започва критично да изостава в полето на иновациите и патентите. Спадането на интелектуалния капацитет и влошаването на преподаването в училищата и висшите учебни заведения води до некачествени и некомпетентни кадри в публичния сектор, полицията, армията и дори гражданските организации. Именно това ни унищожава като общество и като държава – сами непрекъснато ограничаваме хоризонта си на развитие.В България няма поляризация на обществото, а по-скоро нов обществен консенсус. В София и някои от големите градове има малка прослойка от хора, които се опитват да отстояват общочовешки и в някакъв смисъл глобални ценности – права на човека и т.н. Масата от граждани и част от медиите ги етикетизират като "толерасти", "соросоиди" и "грантаджии". Абсурдното от една страна е, че правителството, прокуратурата и голяма част от обществените медии всъщност направиха подобна етикетизация възможна, защото не се предприемат адекватни мерки срещу езика на омразата, и срещу явните прояви на расизъм и неофашизъм. От друга страна абсурдното е, въпросната прослойка се възприема като интелектуален елит, който е "над тези неща" и наричат несъгласните с тях "орки" и "рубладжии" – т.е. не се различават качествено в отношението си към различията и в употребата на език на омразата.Аз самият си позволих двете групи "интелектуалци" да ги нарека сборно "снобарите от жълтите павета" в един свой ФБ-статус. Причината е, че имат навика да стоят на елитарната позиция "Ти еди-кой-си-философ чел ли си?" и вместо да обяснят фактите и нещата на достъпен език, се държат надменно с "невежите". Те обикновено в паника аргументирано обясняват "пост фактум" къде е проблемът (както например с мажоритарния вот), докато преди самото гласуване казваха: "ами прочетете малко повече [т.е. като нас]" или "бойкот!", без аргументи по същество.Всъщност "диктатурата на патриотариата" е световна тенденция именно заради надмеността на неолибералните елити, в контекста на увеличаващи се глобални икономически неравенства и социална несправедливост. Обикновените граждани имат усещането, че са несправедливо смачкани от корпорациите и монополите, а политическите, икономическите и интелектуалните елити в общия случай пренебрегват това.Например, изпаднахме в предизборна ситуация, в която се забавя достъпа на хората до болнична помощ заради пръстовите отпечатъци от една страна – а от друга се създава усещането за "заразните бежанци" и нуждата от карантина. Е, как очаквате да гласува населението?Липсата на диалог е ключова. Отдавна не сме имали толкова слепи, нарцистични и надменни "елити", които са тотално откъснати от ежедневната реалност. Елити, които често пъти живеят с относително толкова високи доходи, че изобщо не могат да проумеят ситуацията на онези в ниските подоходни групи. Но това не е поляризация, а изолация [на елитите]. Елементарно е и обяснението с популизма. Напоследък дори ми се струва, че "политолог", който нарече политик "популист", трябва да смени професията си, защото всички политици са в някакъв смисъл популисти, които търсят общественото внимание. Това, което наблюдаваме обаче е постмодерният бунт на масите. Постмодерен – защото всяко изказване се приема за равноценно (по Лиотар); на масите – защото се утвърждава правото на обикновеност, а различието отново се превръща в стигма (по Ортега-и-Гесет). Постмодерният бунт на масите стана възможен заради глобалните социални мрежи – посредством "споделянето" и "харесванията", всяко едно изказване може да достигне до хиляди хора, дори когато е направено от обикновен човек.Както Ви казах, ляво и дясно в България са размити понятия. В някакъв смисъл ляво и дясно са едно и също – доколкото са израз на комунитаристки платформи: Да живее родината! Да живее нацията! Който не е като нас е против нас!Липсва онази философия, която казва, че човек може да е черен, жълт или розов; може да спи с мъже, с жени, или и с двете; може да е християнин, мюсюлманин или пастафарианец – но трябва да сме справедливи, социдарни и толерантни към него, ако не нарушава нашето собствено лично постранство и не трябва да ограничаваме достъпа му до социални и здравни услуги, както и политическите му права.А иначе, общественият консенсус е свързан с Европа. Свободното движение на хора, възможността за получаване на по-добро образование и по-добра трудова реализация са огромни предимства, които правят евроскептицизмът пренебрежимо малък у нас.Казано иначе за 27 години успяхме да завъртим пълен цикъл и да се върнем на изходната точка: нова конституция, нови изборни правила, нови лица в политиката, нови групировки... Зимата не просто идва (първо по Ботев, и едва чак след това по Нед Старк), зимата е тук, на стенд-бай...


description: Австрийският мениджър Флориан Скала беше назначен за изпълнителен директор на телeвизионната компания

title: Накъде ще тръгне bTV

maintext:
Флориан Скала: "Трябва да възобновим отново дискусията за начина, по който пазарът да се върне към ползването на една рейтингова система и валута"
[Архив: bTV]
.
Още един нов мениджър
Новият изпълнителния директор не е единствената промяна в ръководството на bTV тази година. От началото на май компанията има и нов главен финансов директор - Давид Степан. Той има над 10 години опит в областта на корпоративните финанси и одита. Започва кариерата си като асистент мениджър в KPMG - Австралия, а две години по късно заема позиция одит мениджър в KPMG - Чехия. Фокусът му е корпоративният одит, където натрупва сериозен професионален опит в различни индустрии. Давид става част от екипа на СМЕ през 2010 г. на позиция директор счетоводство и финансов контрол. В неговите ключови отговорности е процесът по консолидиране на счетоводните процеси в СМЕ. През септември 2014 г. заема позиция ръководител "Финансови операции" в СМЕ. Основна част от работата му са финансовите операции, контроли и въвеждане на счетоводни системи в националните телевизионни оператори в групата на СМЕ.
В най-активния период от годината, когато телевизиите сключват договорите си с рекламодателите за 2017 г., собственикът на "БТВ медиа груп" - Central European Media Enterprises (CME), смени изпълнителния директор на bTV Павел Станчев с австриеца Флориан Скала.Въпреки че беше представен във вторник като нов главен изпълнителен директор, Скала всъщност е от близо пет месеца в България и консултира работата на отдел "Продажби" в bTV. Това е звеното, което се занимава с планиране и продажба на рекламното време. В тази област е и основната му специализация. Новият мениджър е работил в Markiza Slovakia (CME) като директор "Продажби", а преди това в IP Austria (RTL Group). Флориан Скала има повече от 13 години телевизионен опит.В официалното съобщение, разпространено до медиите, не се посочват причини за промените в bTV. "Предишният главен изпълнителен директор Павел Станчев се разделя с "БТВ медиа груп" след три години в дружеството", съобщават лаконично от СМЕ. Самият той също не коментира раздялата си с bTV.До редакционното приключване на "Капитал" от централата на СМЕ в Прага не отговориха на въпросите ни относно мотивите за смяната на Павел Станчев и могат ли да се очакват други структурни промени в компанията.Пред медиите председателят на надзорния съвет на "БТВ медиа груп" и главен изпълнителен директор на CME Кристоф Майнуш определя Скала като професионалист, отдаден на телевизията. "bTV се обогатява с неговия широк опит и силен фокус върху продажбите. Заедно с него ще заздравим водещата си позиция в България", коментира Майнуш. Флориан Скала от своя страна казва: "Ще преследваме активно целите си да растем на този динамичен пазар."Новината за промяната в мениджмънта на bTV беше приета с изненада от повечето играчи на пазара и от журналистите в медиата. Бизнесът обаче не очаква промяната да се отрази на преговорите и сключването на сделките с рекламодателите за 2017 г. "Със сигурност преговорите ще бъдат трудни заради очакваната висока инфлация (в цените на рекламното време - бел. ред.), но това не е породено от смяната на изпълнителния директор. Не очакваме промяна в начина ни на работа с bTV", коментира пред "Капитал" изпълнителния директор на Zenith -България, Десислава Стоянова. Тя изрази надежда новият изпълнителен директор на bTV да поднови диалога с MTG - собственикът на "Нова тв", за избор на една пийпълметрична система (в момента пазарът работи с две - ГАРБ и Nielsen Admosphere - бел. ред.). "Надяваме се това да бъде факт за 2018 г.", каза Стоянова. Тази позиция бе защитена и от още две големи медиа агенции на пазар, които не пожелаха да бъдат цитирани."Ние сме поддръжници на необходимостта от наличие на една система за измерване. Винаги сме били, така ще бъде и в бъдеще. Вярваме, че наличието на две системи е непродуктивно за пазара, още повече че тази на Mediaresearch не е преминала независим одит. Трябва да възобновим отново дискусията за начина, по който пазарът да се върне към ползването на една система и валута. Единственият начин да се състои дискусията е в нея да се включат всички участници на пазара. Такъв ще е подходът ми като главен изпълнителен директор на bTV Media Group и се надявам всички участници да са отворени за такава дискусия", коментира Флориан Скала пред "Капитал".Въпреки че не се посочват мотиви за смяната на изпълнителния директор на bTV, публикуваният официален финансов отчет на CME за третото тримесечие (юли - септември) на тази година, в който се оценяват пазарите, на които компанията присъства в региона, дава някои отправни точки за анализ.СМЕ отчита, че в България нетните приходи са намалели с 6% през тримесечието. "Приходите от телевизионна реклама са намалели, а сериозната конкуренция за пазарен дял продължава да влияе негативно на нашите средни цени", пише в отчета. bTV увеличава обема на продадената телевизионна реклама, но приходът не се увеличава заради прекалено ниското ниво на цените. По оценка на медиа директорите на агенциите, опериращи на българския пазар от 2008 г. досега, се наблюдават рекордно ниски цени. Това е следствие основно на силната конкуренция на "Нова телевизия", която през последните години се опитва (и успява) да увеличи пазарния си дял. Състезанието между двете телевизии непрекъснато натиска цената на рекламното време надолу и това е един от основните фактори, които определят как изглежда българският рекламен пазар.Това е български феномен. В Словакия например, откъдето идва Флориан Скала, нетните приходи, сравнени със същия период на миналата година, се увеличават с 4% през тримесечието. Приходите на СМЕ от тв реклама са нараснали с 5% (на годишна база) и това се дължи основно на по-високите цени на почти всички пазари, в които компанията работи.На друг близък по-големина до нашия пазар като Хърватия също има ръст, който отново се дължи на лекото увеличение на средната пазарна цена на тв реклама. В Словения положителната макроикономическа среда насърчава рекламодателите да увеличат инвестициите, а тв рекламата е с по-високи средни цени.Все пак за деветте месеца на 2016 г. "БТВ медиа груп" отчита печалба с 6% повече в сравнение с периода януари - септември 2015 гАко за деветте месеца на 2015 г. печалбата е била 8.5 млн. долара, за януари - септември 2016 г. тя е 8.9 млн. долара.Що се отнася до приходите на дружеството за изминалите девет месеца на 2016 г., компанията отчита спад от 1.5%. Ако приходът през 2015 г. е 50.9 млн. долара, през деветмесечието на 2016 е 50.1 млн. долара.На етапа обаче не е ясно дали смяната на върха в bTV има отношение към подобряване на финансовите резултати и дали предстои промяна в рекламната политика на "БТВ медиа груп".В по-дългосрочен план трябва да се следи внимателно как ще се отрази на пазарите в региона, в това число и в България, сливането между Time Warner и AT&T. Мегасделката може да доведе до продажбата на дела на Time Warner в СМЕ, която освен bTV притежава телевизии в още няколко страни в Централна и Източна Европа. В края на миналата година американската група държеше 49.4% от акциите с право на глас и 75.7% от обикновените акции в СМЕ. "Контролът над Central European Media Enterprises е маловажен за AT&T.Вероятно ще има интерес към придобиване на компанията от големи медийни групи или по-малки купувачи, които се интересуват от индивидуални играчи в портфолиото й", каза в свой доклад анализаторът от Wunderlich Securities Матю Хариган, цитиран от Hollywood Reporter преди няколко месеца. Той посочи сред евентуалните кандидати европейската инвестиционна фирма Penta Investment, чиито основни интереси са в печатни издания в Чешката република, Полша и Словакия. "Телевизионните активи ще й предоставят политическо влияние", допълни Хариган. Сред другите заинтересувани страни са и полската Scripps Networks Interactive, която е собственик на полската телевизионна група TVN. Хариган не изключи и възможността CME да разпродаде операциите си в различните страни на местни медийни играчи.Конкретни стъпки в тази посока може да се очакват най-рано след година и половина, когато приключи сливането между Time Warner и AT&T.

fasttext_language: bg


description: Решението на премиера идва след обвинения от партията на Георги Кадиев, че сделката е "поредната далавера в Министерството на отбраната"

title: Борисов спря продажбата на военен имот в София, за да стане парк

maintext:
Нов парк би бил добра новина за жителите на столичния квартал "Младост", където в последните месеци се натрупа сериозно напрежение заради зачестило строителство върху зелените площи
© КРАСИМИР ЮСКЕСЕЛИЕВ
Друго интересно съвпадение е, че имотът се намира в столичния квартал "Младост 3", където в последните месеци се натрупа сериозно напрежение заради зачестило строителство върху зелените междублокови площи в комплекса. През август търпението на жителите преля и те излязоха на поредица от протести, което коства оставката на районния кмет Цвета Авджиева от ГЕРБ, след като
Премиерът Бойко Борисов спря продажбата на имот на военното министерство в столичния кв. "Младост 3", съобщиха от правителствената пресслужба. Той е разпоредил на министъра на отбраната Николай Ненчев да отмени решението, което бе гласувано на редовното заседание на Министерския съвет преди седмица. Заедно с това Борисов е предложил теренът да бъде предоставен на Столичната община за изграждане на парк. Имотът в София е с отпаднала необходимост за военното министерство. Той е от 11.5 дка, с 5 сгради с обща застроена площ 944 кв.м. Данъчната му оценка е около 715 хил. лв.Решението на премиера, което идва седмица след това на кабинета за продажба на терена, изглежда като реакция срещу твърденията на независимия депутат Георги Кадиев, който обяви тогава, че сделката е "поредната далавера в Министерството на отбраната". Според Кадиев ниската стартова цена от 35 евро на квадратен метър е скандална и ще облагодетелства определен човек. По думите му в медиите цените на подобни терени в "Младост" започват от около 300 евро за квадратен метър. Кадиев каза още, че обявата за имота била качена на сайта на министерството с файл, който бил кръстен "обява тайно продажба". Това станало само ден след оставката на кабинета.От Министерството на отбраната отговориха на обвиненията, като обявиха, че цената на квадратен метър се определя по алгоритъм от правилника за прилагане на Закона за държавната собственост. От своя страна министерството просто се явявало изпълнител на търга, без да определя финансовите му параметри.Сега премиерът в оставка е разпоредил на Ненчев спирането на продажбата на имота, като предложил теренът да бъде предоставен на Столичната община за изграждане на парк.Изпълнителната комисия на партията поиска оттеглянето й. Впоследствие се проведоха и избори за районен кмет на "Младост" заедно с президентските, които ГЕРБ загуби със значителна разлика, след като кандидатът им Мария Илиева водеше убедително на първия тур. В крайна сметка обаче след балотажа първа се оказа Десислава Иванчева, която бе един от активистите, протестиращи срещу застрояването. Тя бе издигната от инициативен комитет "За зелен "Младост" и подкрепена от партията на Георги Кадиев "Нормална държава" и от "Зелените".


description: Чистката след преврата не отговаря на Конституцията, заключи Венецианската комисия

title: В Турция започна преход към президентска република

maintext:
Двойният атентат в Истанбул стана близо до стадион в центъра на града след футболен мач с десетки хиляди зрители.
Турските власти внесоха в парламента законопроект за промени в конституцията, които предвиждат засилване на властта на президента Реджеп Ердоган, закриване на премиерския пост и превръщането на страната в президентска република.
У
правляващата Партия на справедливостта и развитието (ПСР) се споразумя за подкрепата на Партията на националистическото движение (ПНД) и това открива пътя за референдум напролет за одобряване на промените. Ако бъдат одобрени от избирателите, те ще влязат в сила след президентските и парламентарни избори, които ще се проведат едновременно през 2019 г.
Според тях президентът на Турция ще може да запази партийната си принадлежност и ще получи повече законодателни и изпълнителни правомощия.
Какви са промените
- Президентът ще е единственият ръководител на изпълнителната власт, постът министър-председател се закрива
- Президентът ще назначава вицепрезидентите, министрите и високопоставените администратори
- Президентът ще има власт да издава укази, да обявява извънредно положение и да разпуска парламента
- Парламентът ще може да отстранява президента от власт с гласовете на поне половината депутати
- Парламентът ще може да предава президента на парламентарна разследваща комисия след импийчмънт с гласовете на 360 от 600 народни представители
- Парламентът може след решение на специалната разследваща комисия да предаде държавния глава на Върховния съд за съдебен процес, ако се съгласят две трети от депутатите
- Броят на депутатите в парламента се увеличава от 550 на 600
(HSYK) ще се реформира с нова структура от 12 членове и две служби; половината от членовете се избират от парламента, а останалите се назначават от президента
Европейско сдружение отказа да представлява турските магистрати
Европейската мрежа на съдебните съвети (ENCJ) - едно от водещите сдружения на съдиите в Европа, реши да замрази членството на Турция. В решението, взето в централата в Хага, се казва, че правораздавателната система на Турция повече не е независима от правителството. В текста се обяснява, че организацията повече не представлява и не подкрепя турските съдии и прокурори в тяхната работа.
Вицепремиерът Нуритин Чаникли заяви, че референдум за одобряване на тези промени би могло да се проведе през март или април, но може и да се изчака до май.
Управляващите нямат необходимото мнозинство в парламента, за да прокарат сами референдума, и по тази причина се нуждаеха от помощта на някоя от другите три партии в него. За разлика от ПНД обаче другите две сили – основната опозиционна Републиканска народна партия (РНП) и прокюрдската Демократична партия на народите (ДПН), са категорично против измененията.
Чистката е незаконна
Двоен атентат с десетки жертви
В двете експлозии, станали в рамките на една минута близо до стадиона на футболния клуб "Бешикташ" в Истанбул, в съботната вечер са загинали 38 души, включително 30 полицаи. Това заяви министърът на вътрешните работи, според когото извършителите вероятно са кюрдски екстремисти. Седем от жертвите са цивилни и един още не е идентифициран. Сред загиналите и ранените няма български граждани.
Министърът на здравеопазването Реджеп Акдаг добави, че в помощ в болниците са получили 155 души, от които 14 са в интензивно отделение.
Координираната атака е станала 2 часа след мача на "Бешикташ" и "Бурсаспор, два от най-популярните турски клуба. Първият взрив е на кола, заредена с експлозиви, пред стадиона. Вторият е 5 секунди по-късно и е дело на самоубиец, който е бил обкръжен от полицията в съседен парк.
Министерството на външните работи (МВнР) препоръча да се отложат пътуванията до Турция, тъй като има вероятност от извършване на терористични актове.
- Възрастовата граница за кандидатиране за депутат се понижава от 25 на 18 години- Кандидати, които не са попаднали в парламента с партийна листа, автоматично стават депутати при освобождаване на поста от титуляря, а не се провеждат частични избори в техния район- Само депутатите ще имат законодателна инициатива- Президентът има власт да подготвя и представя закона за бюджета за одобрение в парламента- Върховният борд на съдиите и прокурорите- Закриват се военните съдилища- Командващият жандармерията няма повече да е член на Съвета за национална сигурност.За продължаване към референдум са нужди 330-367 гласа и ако всички депутати на двете партии вносителки гласуват с одобрение, се събират 345 гласа.Прочистването на държавната администрация в Турция след неуспешния опит за преврат от юли нарушава международното право и Конституцията на турската република. Това е заключението на Венецианската комисия - екип от правни специалисти към Съвета на Европа, смятан за най-авторитетния орган за професионална оценка.Турция е член на Съвета на Европа, но заключението на комисията няма правна сила. То обаче е един от най-ярките примери за официална критика на начина, по който президентът Реджеп Тайип Ердоган и управляващите реагират след събитията от 15 юли."Мерките, предприети от правителството, отиват отвъд това, което позволяват турската Конституция и международното право", се казва в заключението на Венецианската комисия. Екипът ѝ е анализирал правните основания за затварянето на близо 36 000 души, очакващи началото на съдебни процеси срещу тях, както и на уволняването или временното отстраняване от длъжност на повече от 100 000 бюджетни служители.Пълният текст на доклада ще бъде публикуван в понеделник."Методът за прочистване на държавния апарат създава силно впечатление за своеволие", се казва в откъсите, разпространени в петък. Добавя се също, че дори да има основателни причини за въвеждане на извънредно положение, погрешно е решението да бъдат уволнявани, а не временно отстранявани от длъжност държавни служители".Венецианската комисия казва, че знае за обвиненията срещу Фехтулах Гюлен и за това колко сериозен е бил опитът за преврат. Но експертите ѝ посочват, че колективното отстраняване на хора не е подкрепяно от доказателства за всеки отделен случай. Повдигат се и въпроси за скоростта, с която се появиха списъците с подлежащи на уволнение.Обвиненията от правителството срещу отделни групи, включително тази на Гюлен, са твърде общи. "Концепцията за връзките (между тях и събитията) беше дефинирана твърде неясно", казват експертите.


description: Инвеститорите прибират печалбата си от акциите на европейските банки. В последните сесии те покачиха значително стойността си, като вчера за това...

title: Крехък ръст за европейските борси

maintext:
© Suzanne Plunkett
Инвеститорите прибират печалбата си от акциите на европейските банки. В последните сесии те покачиха значително стойността си, като вчера за това спомогна и решението на ЕЦБ да удължи количествените улеснения до края на 2017 г. DAX нараства с 0.11%, като акциите на Commerzbank губят половин процент. На борсата в Париж книжата на производителя на стомана ArcelorMittal прекъснаха две поредни повишения със спад от над процент, а в същата посока поеха и европейските кредитори. FTSE 100 (+0.06%) остава на 60 пункта от кота 7 хил. В Лондон най-много губят акциите на банките Barclays (2.02%) и Lloyds (1.13%).
Информацията е актуална към 10:20 ч.


description: 2017 - рискове и тенденции

title: В търсене на smart доходност

maintext: Светът се променя и това създава нови възможности за. След президентските избори в САЩ се открои ярка тенденция за поскъпване на индексите на борсите и особено на акциите на водещите и големи компании. Скокът се дължи на дълго натрупваното преди изборите напрежение, както и на обещанията на новоизбрания президент Доналд Тръмп за данъчни облекчения на големите компании и за инвестиции в инфраструктура и енергетика.Вече е ясно, чеи това доведе до повишаване на лихвите на Федералния резерв, както и до сериозен скок на долара до 1.04 за евро. В същото време доходите на държавните облигации на САЩ се повишиха, а цените им паднаха.Тази тенденция се очаква да се задържи и през 2017 г. - т.нар голяма ротация на инвестициите - излизане от държавни дългове и пренасочване на ресурса към акции, макар че професионалистите ще следят за рискове в няколко области:. Част от обещанията му са позитивни за икономиката, както се вижда от движението на пазарите. Друга част от говоренето създава рискове, като например влошаване на отношенията с Китай и налагане на търговски бариери, което може да доведе до срив в търговията и по-малки печалби за компаниите и акционерите им.- Изговорените от Тръмпбазирана на ръчно производство и изкопаеми горива, по същество биха имали краткотраен ефект, тъй като обратните тенденции са силни. Все по-сериозни инвестиции се насочват за автоматизиране на производството и услугите, както и за създаване на енергия от слънце, вятър, вода и други алтернативни източници.- Отделно налаганата от Тръмп(както с Carrier и Boeing) би довела до волатилност в цените на акциите на много компании независимо от общия тренд на пазара.- Колко често и с какъв темпе другият ключов процес, който ще се следи през през 2017 г. Твърде сериозно повишение може да повлияе негативно на цените на компаниите, особено на тези, които имат високо ниво на задлъжнялост. Отделно продължително покачване на лихвите по американския дълг ще е свързано с по-висок бюджетен дефицит и затруднено публично инвестиране.- Ако, ще последва спад на износа на водещи компании и трудности в обслужването на външните задължения на развиващите се държави като Русия, Бразилия, Турция и др.– центробежните сили, породени от Brexit, референдума в Италия и възхода на националистическите партии в Европа, имат потенциал да засегнат негативно много бизнеси, ако се стигне до ограничения за движението на хора, стоки и услуги в Европа.Но ако изчистим краткосрочните шумове от дългосрочните тенденции – стойността за акционерите се създава там, където се променя технологията, където бизнес моделът стъпва на създаване на улеснение за хората или поевтиняване чрез иновация на цените за стоки и услуги, както и там, където името създава доверие.Това наблюдаваме в областите, в които развитието на ИТ решенията и напредъка в практическите приложения на научните открития революционизират продуктите и услугите – онлайн пазаруването, в достъпното гледане на филми и шоу, финансовата индустрия дори, която най-бавно се променя, алтернативната енергетика – соларните керемиди, създаването на нови материали като графена, новите решения за изчислителна мощ – облачните услуги и квантовите компютри.Неминуемо тенденциите на световните пазари ще влияят директно и на българските инструменти. Най-пряка е зависимостта на цените и доходите на държавните облигации на България, които в момента следват плътно изменението на дохода на държавните облигации в еврозоната.Цените на българските книжа се понижиха с няколко пункта за последния месец и съответно доходността им се покачи до нива от 1.23% за 7-годишните, 2.25% за 10-годишните и 3.24% за 20-годишните. Ако се задържи тенденцията за покачване на доходността в еврозоната,В същото време обаче е доста рано да се очаква повишаване на лихвите по банковите депозити, тъй като за движение там трябва по-рязка промяна на лихвите в еврозоната, а това за момента не се очаква да се случи през 2017 г.В тази ситуация основният интерес на хората които търсят алтернатива за спестяванията си,Последните няколко години българският пазар на акции беше в летаргия и не се влияеше сериозно от покачването на борсовите индекси в Европа и САЩ.От края на септември обаче има сериозно оживление на пазара на акции и покачване на индекса на водещите борсови компании SOFIX с над 10%. Основната причина е техническа и ликвидна – събирането на средства в индексния договорен фонд Expat Bulgaria SOFIX, както и пускането за търговия на борсата на неговия ETF.Поради това, че събраните средства във фонда трябва да се инвестират в акции на компаниите, които влизат в индекса SOFIX,. От една страна, цените на акциите бяха на много ниски нива, а от друга, оборотите на борсата бяха незначителни и всяка нова покупка лесно променя пазара.Тази положителна динамика на българския пазари е възможно все повече инвеститори да погледнат отново към сделки с български акции.Същевременно може да очакваме няколко компании от силно динамичния технологичен сектор да излязат на борсата в търсене на инвеститори. Естествено основният риск за инвестициите, а и въобще за богатството ни, за момента е политически – какво правителство и с какви приоритети ще управлява България.


description: Зад паравана на официалното взаимодествие двете страни си разменят обвинения за погубените животи на хиляди мигранти

title: Бежанската криза скара ЕС и неправителствения сектор

maintext:
© Giorgos Moutafis
Условията в гръцките лагери се влошиха, а правителството не е направило достатъчно, за да премести хората навреме
Фотограф: Khalil Ashawi
Според доклада мигрантите получават "ясни насоки накъде да отидат, за да достигнат до лодките на неправителствените организаци". Според Европейската служба има и случаи, в които криминалните мрежи са прекарвали хора, като са използвали директно лодките на доброволческите организации, като например Sea Watch ("Морска стража") - доброволческа организация, която е изпълнява спасителни мисии край либийските брегове.
Организацията смята, че ЕС е обърнал гръб на ценностите си, като защитата на човешките права и е "взела проблема в свои ръце", като запълва празнината, оставена от операция Маре Нострум на италианския флот, подкрепен от ЕС, през 2014 г. Спасили са 5000 души от удавяне само през 2015 г.
Подобни обвинения има и срещу други организации, като "Лекари без граници" и "Спаси децата", например.
Основните данни, на които Европейската служба базира обвиненията си,
е намаляването на броя на сигналите и на спасените лодки от службата. В началото на годината два от три сигнала за бедстващи в морето са пристигали при нея, докато през октомври вече са едва един от десет сигнала, като останалите са поети от неправителствените организации.
Отговорът на доброволците е контраобвинение - организациите спасяват животи там, където службите на ЕС не се намесват. Служител на "Лекарибез граници" обяснява, че превантивните операции край бреговете на Либия са станали норма, след като каналджиите са започнали да пращат все по-разбити лодки, които корабокрушират все по-близо до либийския бряг. "Нашата мисия е да спасяваме животи, не да вършим работата на граничните служби", пишат от организацията "Спаси децата". Според Евроейската служба обаче действията, описвани от организациите като превенция, може да се окажат притегателен фактор за бежанците, който да коства още животи.
Контраобвинения
И докато в Средиземно море органи на ЕС, макар и неформално, обвиняват неправителствения сектор за проблемите с увеличаващия се поток мигранти, на изток - на гръцките брегове, доброволците обвиняват ЕС и хуманитарните му органи за лошо управление на средствата, които трябва да стигнат до бежанците. Европейският офис за хуманитарна помощ, известен като Echo, трябваше да подготви 50 гръцки бежански лагера за зимата с 14 млн. евро. Това бе само част от европейската подкрепа за бежанската ситуация в страната, която възлиза на над 128 млн. евро за тази година. Над половината от бежанците в страната не са били преместени в новооткритите лагери, а част от самите лагери не са адаптирани за снега, който падна в Гърция още в началото на декември, пише Guardian. От опериращия в Гърция клон на "Лекари без граници" обвиняват ECHO и гръцкото правителство за проблемите.
Седмица преди Нова година Европа е на път да разбие един своеобразен черен рекорд. До 23 декември 4913 души са загинали при опит да прекосят Средиземно море - почти 2000 повече от миналата година, съобщи Междуанродната организация по миграцията. Тази статистика не отчита преобърналите се лодки, опитали да преминат бурното море по време на Коледните празници. Съвсем вероятно е до края на годината пет хиляди души да са се удавили при опит да бъдат незаконно прекарани с претоварени лодки в Италия. Тази година на южните й брегове са пристигнали 180 хил. души, което също е рекорд.И докато Италия изпитва най-сериозния мигрантски натиск, затварянето на Балканския бежански маршрут в началото на годината ограничи броя на премианващите през гръцките острови към континентална Европа. Въпреки това обаче проблемите на Лесбос, Тасос, Кос и другите острови в близост до турския бряг не изчезват, а се променят. Докато през 2015 г. до бреговете им се давеха разбили се гумени и дървени лодки, тази година в лагерите им замръзват деца, назряват бунтове - на бежанците срещу лошите условия на живот, и на местните - срещу бежанците.Във цялата тази сложна картина се намесват и недотам добрите отношения между надправителствените институции и неправителствените организации, които се опитват да помогнат да се решават проблемите с бежанците. Преди седмица FT цитира класифициран доклад на Европейската гранична и брегова служба (наследник на Фронтекс), който поставя под въпрос работата на няколко благотворителни организации, които спасяват корабокруширали мигрантски съдове в Средиземно море.


description: Поради изчерпването на достъпни квартири в близките до центъра зони клиентите по-често поглеждат към западните квартали на София

title: На западния фронт нещо ново - Капитал

maintext:
Темата накратко:
- Наемите през 2016 г. са се покачили с двуцифрен процент, но при добрите жилища.
- Центърът, източните и някои южни райони продължават да бъдат най-търсени и скъпи.
Оживлението на запад
С разширението на метрото търсенето на жилища вече включва и западните квартали, но основно около метростанциите. В "Люлин" наемите на двустайни апартаменти стигат до около 250 евро на месец, което е сравнително повишение с предходни години, посочват от "Явлена".
+ Тези квартали привличат клиентите, защото до голяма степен са добре уредени от гледна точка на градския транспорт, метрото, наличие на големи вериги магазини, паркова среда, училища, детски градини.
- В тези райони има места с концентрация на ромско население, които се избягват от клиентите. Много е важно местонахождението на апартамента, за да може да се отдаде.
"Клиентите, които основно избират да наемат жилище в по-западните райони или по-северните като "Надежда" и "Обеля", са както млади - работещи или студенти, така и хора на средна възраст. Това са клиенти, които не могат да отделят месечно чак толкова много средства за наем. Бюджетът им е между 450 и 500 лв. месечно за двустайно жилище или до към 550 - 650 лв. за тристайни апартаменти."Георги Пейчев, мениджър в агенция "Имотека"
Фотограф: Надежда Чипева
Скъпо, но старо в центъра
В центъра, част от източните и от южните квартали търсенето остава високо, както и ценовите нива. Наемите на обзаведени апартаменти варират между 340 и 350 евро за двустайни до 450-460 евро на месец за тристайни апартаменти. Има апартаменти, чиито наеми надвишават 600 евро месечно. Клиентите, които наемат такива жилища, често са чужденци, основно гърци, които идват да учат и да работят тук, немци и англичани. В определени случаи наемодателите приемат и групи приятели, които споделят разходите за наем на апартамента.
+ Добра свързаност.
- Липса на паркоместа. Наемът на паркомясто или гараж допълнително оскъпява квартирата.
- В центъра на София има много стари сгради и апартаменти със старо обзавеждане и нужда от ремонт.
"С колегите ми очаквахме, че голяма част от клиентите ще се откажат от "Лозенец" заради пренаселването там, но не стана така. Този квартал продължава и ще остане един от най-търсените. Много е важно как изглежда апартаментът, дори да е на най-доброто място в София - това е урок, който много от наемодателите трябва да научат."Мая Иванова, мениджър "Наеми" в агенция "Явлена"
Фотограф: Юлия Лазарова
"Нова" Младост
Растящото ново строителство, близостта на "Младост" до "Бизнес парк" и новите спирки на метрото, открити през пролетта на миналата година, доведоха до промяна в интереса на клиентите, съответно и до повишение на наемите в района. Според Мая Иванова цените на наемите в квартала - доста ниски през последните години, в някои комплекси и сгради днес се конкурират с тези в "Лозенец" и центъра. Средната цена за двустаен апартамент ново строителство достига 330 евро, а за тристаен около 400 евро месечно. При панелните жилища нивата са по-ниски - 250-270 евро за двустаен апартамент и 360 евро за тристаен на месец.
+ Откриване на нови магазини и наличието на ново строителство.
- Някои части на квартала все още не са добре развити.
Изгряващи звезди
Брокерите в "Имотека" наблюдават съществен интерес към кварталите "Хладилника" и "Кръстова вада" в последната година и половина заради вече пуснатата спирка на метрото - "Витоша", близостта до планината, но и до централната част на София. "Тези два квартала освен метрото вече имат и добре уредена инфраструктура с ремонтите, които се направиха, и общественият транспорт е добре работещ", коментира Георги Пейчев. В допълнение ценовите нива за наеми там са с около 5-10% по-ниски в сравнение с луксозната част на "Лозенец". "Строителството в района е основно ново, няма стари сгради и високи блокове, поради което се открива гледка към планината", посочва Пейчев.
+ Наличието на доста затворени комплекси. Добър квартал за семейства с малки деца.
- Натоварените булеварди и големият поток от хора заради Paradise Mall.
Интересът към покупка на жилище в последната година e насочен предимно към ново строителство в конкретни райони на столицата, а плащанията са най-често с ипотека. При наемите обаче сделките са доста по-хаотични и агенциите засичат активноств различни квартали поради силно ограниченото предлагане. Всеки наемател търси изгодното, добре локализирано и обзаведено жилище. Но поради липсата на идеалния дом под наем се налага клиентите да направят доста компромиси - с района, обзавеждането, етажността, но не и с цената.Една част от търсещите квартира поглеждат към доскоро непривлекателните западни квартали на столицата, които все пак са добре свързани с центъра и могат да се вместят в планирания месечен бюджет. Други избират районите с ново строителство като "Манастирски ливади" и "Витоша", където обаче трябва да използват основно личните си автомобили поради недобрата транспортна обезпеченост.Така заради недостатъчния избор царуват наемодателите, а наемите в София са се вдигнали с около 30% в сравнение с 2015 г., посочват от агенция "Явлена". Но тук идва и важното уточнение - увеличението на наемите е валидно само за поддържани и съвременно обзаведени жилища, защото занемарените квартири се избягват от наемателите независимо от локацията. Наблюденията на Аделина Къндева от агенция "Мирела" са, че средната цена за наем на двустаен апартамент в столицата през 2016 г. е между 300 и 350 евро в сравнение с 250 - 300 евро през 2015 г.По данни на "Имотека" по-голямо увеличение на стойностите в последните месеци се наблюдава в западните райони, но го има и в центъра и части от източните и южните райони.


description: Това е първа придобивка на британската компания от финансовата криза насам

title: Lloyds купува картовата компания MBNA от Bank of America

maintext:
Антонио Хорта-Озорио, главен изпълнителен директор на Lloyds, смята, че с новата придобивка Lloyds ще запълни една от двете празнини на пазара
© Toby Melville
Финансовият директор на Lloyds Джордж Кълмър коментира, че от банката са свършили много работа за справяне с конкуренцията. Той посочи, че банката все още има по-малък дял на пазара, отколкото Barclaycard. "Въпреки това според последните анализи на финансовите регулатори пазарът на кредитни карти функционира добре", добави още той.
През изминалата година MBNA е отбелязала печалба от 166 млн. паунда. Общо новата придобивка на Lloyds се очаква да добавя по около 650 млн. паунда на година към приходите на групата и да има 17-процентова възвращаемост през 2019 г.
"Винаги сме смятали, че има два огромни сектора в потребителските финанси, в които има незапълнени дупки - кредитните карти и автомобилните финанси", коментира пред анализатори Антонио Хорта-Озорио, главен изпълнителен директор на Lloyds. Той каза още, че банката ще продължи да гледа за други потенциални придобивки и възможности в тези сектори, но за момента такива не се намират.
Сделката се случва малко преди държавната помощ за Lloyds да бъде напълно спряна и да бъдат подадени последните акции на банката на институционални инвеститори в началото на следващата година. Делът на правителството в момента е под 7%. Lloyds нямаше право на придобивания, след като през 2009 г. купи конкурента си HBOS и беше на ръба на финансовия колапс по време на финансовата криза. Именно тогава бяха приети мерките за държавно подпомагане на банката. След това тя беше преструктурирана и работи отново на печалба.
Британската банка Lloyds купува картовата компания MBNA, която досега беше част от Bank of America, съобщава Financial Times. Цената на сделката е 1.9 млрд. паунда, като това е първото придобиване на Lloyds, след като беше спасена с парите на данъкоплатците преди повече от седем години. Най-голямата банка във Великобритания по пазарна капитализация обяви, че очаква силни финансови резултати и сделката да бъде завършена в следващите шест месеца. MBNA ще бъде запазена като отделен бранд на Острова и няма да бъде преструктурирана.Компанията се вписва в желанието на Lloyds да разшири бизнеса си в сферата на потребителските кредити и лизинга. Банката се опитва да се справи с негативните ефекти на ниските лихви, които удрят предимно бизнеса й с ипотеки. Сделката ще увеличи дела на Lloyds на пазара с кредитни карти във Великобритания от 15 на 26% и така ще се доближи до лидера на пазара Barclaycard.Bak of America се отказа преди пет години от продажбата на бизнеса си с кредитни карти в Европа, след което спря операциите си в Ирландия и Испания. MBNA има 5 млн. клиенти и държи около 11% от пазара във Великобритания.


description: Седем българи разказват за изборите, които са направили и проблемите, които ги вълнуват

title: Каква промяна искаме

maintext:
Спас и Дебора Ставреви, на 27 г. и 24 г., Стара Загора:
Завършили висшето си образование в София, Спас и Дебора Ставреви са младо семейство, избрало да се върне в родния си град. Той работи като строителен инженер в местна фирма, тя управлява бизнеса на родителите си - две заведения. Имат доходи, по-високи от средното за региона.
Спас и Дебора са активни застъпници за референдума на Слави Трифонов. "Искам промяна, искам нещо да се случи и не виждам друг начин", обяснява Дебора. И двамата гласуват с три "да" - за мажоритарна система, за задължително гласуване и за намаляване на субсидиите на партиите. Спас дава примери с държави като Франция, Швейцария и САЩ, където има мажоритарни системи, и той счита, че това са страни, чийто пример България трябва да следва.
На изборите за президент Дебора гласува с "не подкрепям никого", а Спас дава своя глас за генерал Румен Радев, отчасти защото е впечатлен от биографията му, отчасти като наказателен вот срещу ГЕРБ. На балотажа и двамата избират Радев, за да не спечели партията на Бойко Борисов.
Спас и Дебора са силно разочаровани от ГЕРБ, които свързват с олигархията и с фаворизирането на определени фирми. Спас признава, че е гласувал за ГЕРБ, когато те са избрани да управляват за първи мандат, но после го отблъсква арогантността на премиера. "Той тръгна да показва, че е най-великият човек в тази държава. И хвърля прах в очите на по-необразованите хора, които в България са доста, че с една магистрала от София до Бургас вече сме стигнали равнището на Западна Европа", възмущава се Спас."Затова гласувах за референдум", отсича той. "Защото той дава една нова, никой не е казал, че ще по-добра, мажоритарна система. Да видим какво ще стане."
Най-големият проблем на България е... "Че няма хора. И корупцията."
Случи се нещо хубаво... "Свободата да пътуваш."
Със Запада или с Русия... "Америка, Англия, Франция и Швейцария са държави, които трябва да бъдат примери за нашата. Източният модел - руският и китайският - не ми харесва. Русия е мутренска държава, там мафията контролира цялата държава и ресурси и затова хората са бедни. Нашите гледат от тях."
Бежанците... "Да си ходят в техните държави и да си се оправят. Никой не им е виновен, че от началото на човечеството досега не са мръднали с една крачка интелектуално и технологично. Техен проблем е, че не са образовани и че се намират в положението, в което са."


description: Няма законова пречка тя да се генерира от автоматизирана система и да бъде подписана с електронен подпис

title: За еволюцията на една бележка

maintext:
Рано или късно служебната бележка ще бъде все повече електронно заявление и все по-малко свещен къс хартия, а това отваря нови бизнес възможности за технологичните компании.
© Красимир Юскеселиев
Действащото законодателство не позволява електронно съхранение на трудовите досиета, в т.ч. служебните бележки .
Доколкото преди известно време беше модерно да ползваш софтуерни продукти за различните дейности по вътрешния документооборот, то това вече се превърна в необходимост от първостепенно значение сред повечето компании. Доколкото преди известно време беше модерно да ползваш софтуерни продукти за различните дейности по вътрешния документооборот, то това вече се превърна в необходимост от първостепенно значение сред повечето компании.
Открай време е ясно, че технологиите изпреварват законите, които ги регулират. Въпреки това не пречи да се търсят начини за постигане на хармония между нормативната уредба и продуктите, които ИТ сферата постоянно предлага на бизнеса.
Напоследък се налагат всякакви възможни начини за автоматично генериране на документи и последващото им съхранение. При компаниите с голям брой служители все повече се автоматизират процесите по документирането на трудовите правоотношения. Един от най-често срещаните в тази връзка документи е може би служебната бележка. Да, онази служебна бележка съгласно чл. 45 от Закона за данъците върху доходите на физическите лица (ЗДДФЛ), която всеки работодател е длъжен да издава: при поискване от лицето, за което се отнася (безброй са случаите на такава необходимост – записване на дете в детско заведение или училище, доказване на доход, кандидатстване за кредит – и прочее); или при прекратяване на всяко трудово правоотношение.
Ето как стигаме до логичния въпрос: допустимо ли е
автоматично генериране на една служебна бележка от специално разработен софтуер, подписана с електронен подпис на работодателя, и възможно ли е последващо съхранение на служебните бележки в електронен вид?
На тези въпроси се оказва, че няма еднозначен отговор.
По повод подобно запитване към Националната агенция за приходите (НАП),
свързано с възможността при издаването от работодателя на служебна бележка по чл. 45, ал. 1 и ал. 2, т. 4 от ЗДДФЛ
в поле "Работодател/представляващ (подпис и печат)" подписът да бъде заменен с цифров идентификатор, разпознаващ съставителя на служебната бележка, НАП дава отрицателен отговор. В свое становище с изх. № М-94-Т-257/16.06.2016 г.
НАП изхожда от тезата, че по силата на чл. 6, ал. 4 от Закона за счетоводството (ЗС) при съставяне чрез автоматични устройства или системи на счетоводен документ,
който засяга само дейността на предприятието
,
подписът на съставителя може да се замени с цифров или с друг идентификатор, еднозначно разпознаващ и определящ съставителя на счетоводния документ. Според НАП от гледна точка на това, че служебната бележка не засяга само дейността на предприятието и на база това, че служебната бележка се представя пред органите на НАП в определени случаи,
подписът на съставителя не може да бъде заменян с цифров или с друг идентификатор. Т.е. НАП схваща автоматизираната верификация на служебно генерирани документи като строго ограничена до вътрешните нужди на съответното предприятие. Наистина подобно стеснително тълкуване е в ярък контраст с все по-дигиталната реалност, която ни заобикаля, но нека проследим доколко то има и законова опора.
Каква е правната природа на служебната бележка и на какви правни норми се подчинява
На първо място, считам, че служебните бележки по чл. 45 от ЗДДФЛ
не
трябва да се третират като счетоводни документи (насочени, изцяло или не, към дейността на предприятието) и уреждани от ЗС (в сила от 01.01.2017 г.), а като документи с удостоверителен характер във връзка с вече възникнало трудово правоотношение. Поради това разпоредбите на ЗС не следва да се прилагат относно създаването, верификацията,
съхраняването и прочее
други въпроси, касаещи служебната бележка, която често бива бъркана със счетоводен документ (тъй като по традиция тя се изготвя от счетоводител, освен в големите предприятия с развита
HR
/ТРЗ култура и достатъчен специализиран персонал).
Ако приемем, че служебната бележка не е счетоводен документ и я извадим от спецификата на Закона за счетоводството, то в такъв случай следва да се обърнем към регламентацията за издаване и верификация на електронни документи.
Изискванията за съставяне на електронен документ са уредени със Закона за електронния документ и електронния подпис (ЗЕДЕП), който предвижда, че същите задоволяват изискването за писмена форма. А съгласно Гражданския процесуален кодекс (ГПК) електронният документ има същата правна сила като хартиения документ в разпечатания си вид.
яма законова пречка служебната бележка
да се генерира
от автоматизирана система
и
да бъде
подписана
с електронен подпис
. Разбира се, служебните бележки са по утвърден образец от министъра на финансите и съдържат определени реквизити, които са задължителни. Те включват подпис и мокър печат на работодателя, които могат да се заменят с електронния подпис съгласно ЗЕДЕП. И все пак, за да позволим на оборота да се ползва от новите технологии, съкращавайки административни разходи, време и човешки труд, необходимо е практиката на НАП да се промени в същата посока и те да приемат служебни бележки, създадени и подписани с електронен подпис.
A
съхранение на електронен носител?
Като документ с удостоверителен характер във връзка с вече възникналото трудово правоотношение за съхранението на служебната бележка следва да се прилагат разпоредбите на чл. 128б от Кодекса на труда (КТ). Действащото в момента законодателство
не позволява електронно съхранение на трудовите досиета, в т.ч. служебните бележки
, поради което те трябва да се съхраняват на хартиен носител (разпечатка на електронен документ удовлетворява това изискване)
.
Наред с останалата документация, която работодателят е длъжен да пази на хартия за големи периоди от време, оказва се, че и служебните бележки трябва да бъдат пазени на хартиен носител, което отново връща служебната бележка в началото на технологичната й еволюция.
И все пак
На 02.12.2016 г. в Народното събрание е внесен законопроект за изменение и допълнение на КТ, според който
част
от документите по трудовите досиета
могат да бъдат създавани и съхранявани като електронни документи
. Ако промените все пак бъдат приети от парламента, то кои точно документи ще се обхванат от законовата разпоредба, както и какви ще бъдат изискванията за създаването и съхраняването им ще се определи допълнително с акт на Министерския съвет
. А дали служебната бележка ще е сред тези документи е въпрос, който остава в ръцете на законодателя. Със сигурност рано или късно служебната бележка ще бъде все повече електронно заявление и все по-малко свещен къс хартия: а това отваря нови бизнес възможности за технологичните компании, предлагащи дигитално пространство и изнесени дейности по обработка и съхранение на данни.
Тази статия не представлява правно становище или правен съвет, свързан с конкретна ситуация или субект. За повече информация по засегнатите по-горе въпроси можете да се обърнете към автора на
-
:
@
.
mail


description: Запасите от петрол в САЩ се повишиха, което натисна цената надолу

title: Борсите изчакват решението на Фед

maintext:
© Regis Duvignau
Европейските борси се оттеглиха от годишните върхове, като инвеститорите обичайно не поеха излишни рискове преди решението на Федералния резерв (Фед). Комитетът за операции на открития пазар проведе заседание във вторник и сряда, на което почти сигурно се очакваше да повиши основния лихвен процент с 0.25 процентни пункта.
Европейските инвеститори не бяха сами в песимизма си, като без ръст в индексите премина сесията на азиатските борси, а фючърсите на американските индекси бяха на червено.
"Въпреки че не се очакват изненади в решението, изявлението ще постави тона за работата на Фед през 2017 г. и ще предопредели монетарната политика в страната за периода", коментира Ипек Озкардеская от London Capital Group пред Reuters. Мотивите на Фед ще спомогнат за формирането на представа в инвеститорите как ще протече смяната на властта между демократи и републиканци в САЩ и да предвидят ефектите ѝ върху пазарите.
Очаквана предпазливост
В предпазливата търговия акциите на банките бяха потърпевши и EuroStoxx Banks се понижи с 0.78%. Спадът на паневропейския индекс EuroStoxx 600 малко преди края на сесията беше 0.44%.
Най-голямо понижение на индивидуалните пазари имаше в Париж. Основният индекс на борсата САС 40 изгуби половин процент и отстъпи от най-високата си стойност за годината. Песимизмът на инвеститорите се изсипа върху реалния сектор, като акциите на доставчика на комунални услуги Veolia поевтиняха с 2.24%, а сред големите банки единствено емисията на Credit Agricole (1.09%) отчете повишение.
Разделение имаше и при емисиите на кредиторите на борсата във Франкфурт. Акциите на Deutsche Bank поскъпнаха минимално, а тези на Commerzbank изгубиха 0.14% Книжата на Adidas се обърнаха, като станаха най-губещи с понижение в цената от 2.40%. Емисията на Metro поскъпна с 3%, след като германската търговска верига отчете ръст на приходите.
В Лондон FTSE 100 ограничи спада си до 0.19%. За това спомогнаха акциите на Micro Focus, които поскъпнаха с над 5%. Компанията оповести, че ще финализира придобиването на активи на HP Enterprise още през 2017 г., а и повиши прогнозите за оперативна печалба с близо 15%. Губещи бяха суровините и голяма част от големите банки.
Спад при петрола
Изненадващ ръст на запасите от петрол в САЩ доведе до разпродажби на пазара. Отчетен беше ръст от 4.7 млн. барела повече на седмична база към петък, което изненада анализаторите. Цената на лекия суров петрол, добиван в страната, се понижи с 1.5% до 52.19 долара за барел, а с малко над процент спадна котировката на брент, достигайки 55.13 долара.
Доларът поевтиня преди заседанието на Фед. Американската валута изгуби нови 0.38% спрямо паунда, който се котираше на 1.2704, а срещу еврото курсът му се понижи с 0.17% до 1.0644. Йената премина под 115, покачвайки цената си с четвърт процент, а швейцарският франк компенсира с 0.15% до 1.0102 за долар.


description: Криптовалутата расте стабилно през последните месеци и се доближава до нивата си от 2013 г.

title: Цената на Bitcoin приближава 1000 долара

maintext: През последния месец ценaта на криптовалутата Bitcoin се е покачила с 33% и в момента се търгува за около 974 долара . Не без подкрепата на световните политически сътресения като Brexit и избора на Доналд Тръмп за президент на САЩ, 2016 г. е напът да се превърне в много успешна за инвестиралите в Bitcoin. Според анализатори се очаква до края на годината цената да достигне, а може би и да премине 1000 долара за Bitcoin.Криптовалутата ще започне годината на нива около 1000 долара и се движи здравословно, това казва пред Coindesk хеджфонд-мениджърът Тим Енекинг. За последния месец валутата е повишила цената си с една трета и с 50% за изминалото тримесеичие.Говорейки за Bitcoin, не бива да се пропуска факта, че валутата има история на спадове след големите възходи. Като например през 2013 г., когато през декември цените бяха скочили до около 1100 долара и в рамките на година се свиха до 300. Дoбрата новина е, че този път има доста по-малко колебания в движението на Bitcoin. И все пак, преди да се инвестира, е добре да се помисли, че търговията с Bitcoin е изключително непредвидима и понякога се влияе от неподозирани малки събития - като временно блокиране на някоя борса например.Но факторите, определящи движението в цената на криптовалутата могат да бъдат и доста по-глобални и дългорочни. Показаха го колебанията нагоре при избора на британците на напуснат Евопейския съюз и при съобщаването, че Тръмп е новият президент на САЩ. Особено от миналата година насам Bitcoin добива голяма популярност в Китай, където масово се инвестира в криптовалутата заради нестабилната икономика. Като цяло факторите, движещи нагоре алтернативната валута, са несигурност и нестабилни валути. А през 2016 г. такива не липсваха.И въпреки всичко за купилите Bitcoin тази година 2017 г. може да започне много положително (виж графиката).За изминаващата година около 9% е нараснал борсовият индекс S&P 500 и около 7% - NASDAQ. Междувременно златото завършва годината с ръст от едва 6%. Може би първенец за годината, пише Fortune, ще се окажат акциите в компании за чипове, които са повишили цените си с около 200%.


description: Мигрантската сделка ЕС - Турция

title: Оръжието на Ердоган

maintext:
© Reuters
- Повечето елементи от бежанската договорка между Турция и ЕС така и не проработиха, но въпреки това притокът на мигранти към гръцките брегове намаля многократно от март досега.
- Отношенията между Анкара и Брюксел обаче се влошават, а Реджеп Тайип Ердоган заплашва да "отвори граничните порти" към Европа.
- Хуманитарното положение в Гърция е тежко и страната трудно ще се справи с втори бежански поток, подобен на този от 2015 г.
Условията в лагерите на гръцките острови се влошават със всеки изминал ден. Освен това, атаките на неонацистки групировки зачестяват - лагерът "Соуда" на остров Хиос бе нападнат с коктейли "Молотов" и камъни в средата на ноември
Фотограф: Reuters
À la carte
В студената нощ на 17 срещу 18 ноември от античните крепостни стени на крепостта на остров Хиос започват да летят скали и коктейли "Молотов". Целта на неочакваната атака са разположените в подножието на укреплението палатки на лагера "Соуда" , в които живеят няколкостотин мигранти и бежанци, търсещи закрила на острова. Няколко души са сериозно ранени, а извършителите все още не са открити. Според гръцки медии атаката над "Соуда" най-вероятно е свързана с предшествалия я тур на крайнодясната "Златна зора" из граничните гръцки острови, които се превърнаха в места за регистрация и задържане на бежанците, пристигащи от Турция.Но "Златна зора" е само един от поводите за притеснение на петте големи гръцки острова, разположени близо до континентална Турция. Лесбос, Хиос, Самос, Лерос и Кос непрекъснато са свидетели на протести на местните и на бунтове на бежанци, които чакат повече от половин година да бъдат разгледани молбите им за статут. Добавете влошаващи се условия в пукащите се по шевовете лагери и идването на зимата и ще добиете представа колко висока е цената на отдиха от наплива на хора, който Европа изпитва.Но най-сериозната опасност е потенциалното разпадане на сделката между ЕС и Турция, която затапи потока от мигранти. За това загатна турският президент Реджеп Тайип Ердоган преди десет дни, след като Европейският парламент гласува да прекрати предприсъединителните преговори за членство на Турция в ЕС. Ако това се случи и Ердоган изпълни заканата си да "отвори граничните порти към Европа", петте гръцки острова ще бъдат първите жертви, които надали ще издържат на натиска. Ще има стотици нови удавници в Егейско море, а в по-дългосрочен план - и проблеми по южната граница на България.На 20 март Брюксел и Анкара подписаха споразумение, според което всички мигранти, пристигащи на гръцките острови от Турция, могат да бъдат връщани обратно, ако не поискат убежище или то им бъде отказано. В замяна ЕС трябваше да вземе по един бежанец от Турция за всеки върнат, да предостави сумата от 6 млрд. евро на Анкара за покриване на хуманитарните нужди на милионите бежанци в Турция, както и да ускорят процеса по присъединяване на Турция в ЕС, най-вече в частта с либерализация на визовия режим за турски граждани.Първоначално сделката, изглежда, работеше - от над 115 хил. души през първите два месеца на годината на гръцките острови цяло лято пристигаха по около 2000 души на месец. Случаите на удавяне намаляха 50 пъти, а нови канали за транспортиране на хора към Гърция не се появиха. Успехите на сделката обаче свършват дотук.Най-големият проблем е, че молбите за бежански статут на вече пристигналите на гръцките острови се разглеждат много по-бавно, отколкото пристигат новите мигранти от Турция. Според доклад на Европейската комисия от октомври през предишния месец на гръцките острови са пристигали средно по 110 души на ден, но за сметка на това служителите на миграционните служби са разгледали молбите за бежански статут средно на 38 души на ден. Това означава, че ако напливът от Турция остане същият, администрацията никога няма да съумее да навакса. А без това да се случи, няма как тези хора да бъдат върнати обратно по правилата на сделката. Резултатът е, че въпреки намаляването на пристигащи бежанци на гръцките острови се образува тапа от над 16 хил. души, които чакат своята процедура в лагери с общ капацитет 7455 души.Гръцките власти обвиняват за тапата липсата на европейска помощ. "ЕС ни обеща 400 експерти, а получихме само 36", заяви министърът по миграционните въпроси Йоанис Музалас пред журналисти през октомври. Според него командированите миграционни експерти от европейските държави освен това идват за твърде кратки периоди от време, за да бъдат полезни. Но проблемът не е само в ЕС - според гръцкото миграционно законодателство само гръцки служители могат да издават решения за статут, а евопейските им колеги могат само да събират данни и да правят интервюта с търсещите закрила.Въпреки препълнения капацитет на лагерите Музалас отказва да премести хората към континентална Гърция. Опасенията му са, че това ще се превърне в "привличащ" фактор за още мигранти от Турция и може да застраши и без това нестабилната сделка. Планът на Музалас е диаметрално противоположен - той иска да направи центровете на островите от затворен тип, твърдейки, че това ще забърза процедурите преди връщането на мигранти към Турция. Предложението му обаче среща отпор от всички страни - опозицията го обвинява в лошо управление на европейската помощ, а местната власт и островитяните мислят, че това ще ги превърне в "Науро на Европа", по името на малката република в Океания, накъдето Австралия отклонява търсещите убежище азиатци и ги държи в нечовешки условия."Не подлагам под въпрос намеренията на г-н Музалас, но съм скептичен за неговата ефективност", каза пред "Капитал" лидерът на опозиционната дясна партия "Нова деморкация" Кирякос Мицотакис. Според него правителството е направило редица грешки по време на бежанската криза. Първо, приело е, че страната е само транзитен коридор за милион мигранти и не е било подготвено за затварянето на границите, което е заварило десетки хиляди хора около пограничния град Идолмени на македонската граница. Заради това, според Мицотакис, сега в само една област - Централна Македония - живеят над 40% от търсещите закрила. "Трябва да задействаме миграционната администрация, да построим повече и по-малки лагери в изоставени военни бази из страната и да освободим островите. Да поставим търсещите закрила в хуманни условия със сигурност не може да бъде считано за "привличащ" фактор - това е човешкият отговор на тази криза", категоричен бе лидерът на "Нова демокрация".Бавните процеси задушават практическото приложение на сделката, но Турция поставя под въпрос самото й продължаване. Още от самото начало турските управляващи не се свенят да търгуват бежанската сделка за отстъпки от ЕС по отношение на либерализацията на визовия режим за турски граждани, пътуващи в Европа. Откакто ЕС зачести с критиките за човешките права покрай масовите арести след опита за преврат в Турция, Анкара също повиши тон. "Вие не си спазихте обещанията. Когато 50 хил. бежанци бяха на границата край Капъкуле (през септември 2015 г. мигранти се събраха на границата с България в опит да я пресекат на път за Европа - бел. ред.), вие се уплашихте и извикахте: "Какво ще правим, ако Турция отвори границата?" Ако идете прекалено далеч, граничните порти ще бъдат отворени", заплаши европейските лидери турският президент пред свои привърженици на 25 ноември - ден след като парламентът на ЕС гласува необвързващо решение за прекратяване на предприсъединителния процес с Турция.През декември това решение ще бъде гласувано и от Съвета на министрите, което може допълнително да развали отношенията между двете страни. Анкара твърди, че Брюксел не изпълнява своята част от условията по сделката. Европа е изплатила само 677 млн евро от обещаните 3 млрд. за хуманитарни проекти за над трите милиона сирийци, които живеят в страната.ЕС също се раздира от противоречия по въпроса със сделката. Повечето държави, особено пограничните, не смятат, че тя има алтернатива. "Когато нямаш план Б, се придържаш към план А. Това е трудна сделка, но трябва да се придържаме към нея", заяви пред европейски журналисти (вкл. пред "Капитал") гръцкият премиер Алексис Ципрас преди месец. Според него европейските страни трябва да спазят обещанията си и да разпределят 160 хил. души от Италия и Гърция, както се реши на Съвета на ЕС през май и септември 2015 г. Досега обаче по схемата за релокация са преместени само 6700 души, без признаци за забързване на процеса. "Солидарността в Европа е правна концепция. На тези държави трябва да се обясни, че не могат да имат Европа", каза още гръцкият премиер пред журналистите. Ципрас загатна, че ще поиска орязване на европейските фондове за страните, които не изпълняват задълженията си да приберат бежанци по квотната система. Същото мнение през октомври бе споделено и от италианския министър Матео Ренци. Откъм Централна Европа това изглежда като изнудване. Откъм острови като Хиос, които са на ръба на хуманитарната катастрофа, е просто здрав разум.


description: Технологичните гиганти влизат в битката с фалшивите новини - но решение или опасност са те?

title: Има ли противоотрова срещу онлайн-манипулациите

maintext:
[Shutterstock]
- Facebook и Google влязоха в битката с фалшивите новини.
- Това обаче ни изправя пред по-голям въпрос: може ли цензурата да е решение на този проблем?
- Дългосрочната цел трябва да е за повишаване на медийната култура на хората.
Българско решение
България също не е имунизирана срещу вируса на фалшивите новини, като единствената форма на борба срещу сайтовете, които ги произвеждат, до момента идва от един български гражданин, който живее в Канада - Красимир Гаджоков. Той се мотивира, защото вижда как собствените му приятели споделят новини от съмнителни сайтове, и решава да започне да събира в списъци тези, в които среща невярна или подвеждаща информация. Неговата битка по-специално е с тези онлайн медии, за които няма никаква информация. "За мен една медиа е анонимна, ако на самия сайт няма на видимо място контакт, екип, фирма притежател или главен редактор", коментира пред "Капитал" Гаджоков. "В обществения живот никой няма моралното право на анонимност. Трябва да застанеш с името си", обяснява мотивите си той.
Събраният от Гаджоков списък със сайтове влиза в приставка за браузър, която предупреждава потребителя, преди да отвори сайт с анонимно съдържание. Последният му проект "Медийно око", който вече е онлайн, представлява разширен списък от 320 онлайн медии с подробна информация – дали медиата е активна, кой я притежава, на чие име е регистриран домейнът, кой е главният редактор, кои хора влизат в екипа и т.н. Въпреки че прави опити да се бори с дезинформацията, Гаджоков се възмущава от факта, че според статистическия сайт Alexa в България за последната година най-посещаваната онлайн медиа е анонимният сайт "Брадва", който не публикува информация нито за собственик, нито за редактор, нито за екип.
Още преди гигантите Facebook и Google да признаят, че имат проблем с безконтролното разпространение на лъжи и дезинформация през техните платформи, група студенти от Университета в Масачузетс измислиха решение - за 36 часа. Те създадоха алгоритъм, който проверява историите, споделяни във Facebook, на базата на достоверността на източника и информация от други новинарски платформи, и ги маркира като проверени или непроверени. Експериментът даде надежда, че разпространението на фалшиви новини може да бъде преборено с помощта на технологиите. Подобни хитри, индивидуални опити за разобличаване на манипулациите се появяват навсякъде по света (включително и в България - виж карето) във вид на алгоритми, приставки за браузъри или дори fact-checking платформи, в които работят професионални журналисти.Техническите решения обаче не адресират същината на проблема - защо хората се чувстват привлечени към фалшивите новини и с охота ги споделят с приятелите си. Нито дават отговор на въпроса как се развива критично мислене в епохата на фастфууд потреблението на новини и каква да бъде отговорността и ролята на Facebook и Google в този процес - двете интернет компании, които имат все по-голям монопол върху разпространението на информация.Facebook и Google се оказаха въвлечени във вихрушката на фалшивите новини, след като Доналд Тръмп спечели в президентските избори в САЩ и редица журналистически разследвания разкриха мрежи от сайтове и Facebook страници, които разпространяват откровени лъжи в полза на кампанията на милиардера. Голямата част го правят от комерсиални подбуди (предимно реклами), но анализатори твърдят, че тази онлайн машина за измислици е натежала в кампанията.И макар и двете платформи да поставиха под съмнение доколко техните услуги влияят на политическите избори, в крайна сметка се ангажираха да вземат мерки. Тази седмица Facebook обяви своята инициатива - компанията ще започне да проверява докладваните новини и ако не са истински, ще ги отбелязва, но без да ги сваля. За проверката на фактите ще си партнира с независимата организация Poynter International Fact-Checking Network, а потребителите ще могат да сигнализират социалната мрежа, ако попаднат на съмнително съдържание.Има експерти обаче, които смятат, че за да се борят ефективно с дезинформацията, Facebook и Google трябва да ограничат възможността на тези сайтове да печелят от реклами. "Това, за което могат и трябва да действат спешно, е тази цъфтяща индустрия на сайтове за фалшиви новини, които публикуват съчинени истории изцяло по финансови причини. Facebook може да накаже страниците с фалшиви новини и да ги свали изцяло, а Google и други големи играчи в онлайн рекламната индустрия трябва да станат по-вещи в това да пречат на тези сайтове да се възползват от техните рекламни услуги", казва пред "Капитал" Алексиос Манцарлис от Poynter International Fact-Checking Network. Google вече обявиха начинание в тази посока, като ще мислят за вариант, в който подобни сайтове ще бъдат лишени от приходи от популярния AdSense енджин.Други обаче скептични, че Google и Facebook биха търсили решения в посока, която удря директно по техния бизнес модел. Фредерик Филу, автор в авторитетния блог за медии и технологии Monday Note, пише, че Facebook е преди всичко "машина за реклами, при това фантастична" и техните приходи зависят от импресии, които пък идват от споделяния. А хората споделят информацията, която предизвиква у тях емоции. Фалшивите новини разчитат тъкмо на това. "Facebook ще намери някакво решение, за да угаси разразилия се PR пожар, но компанията никога няма да застраши своята машина за пари в името на някакви обществени съображения", убеден е Филу.Освен това въпросът с филтрирането на новини или рекламен трафик от интернет гигантите дори и с идеална цел е нож с две остриета. Защото им дава още по-голяма мощ да решават каква информация да достига до хората. "Спрете да се страхувате от фалшивите новини - това, което идва, е много по-лошо", пише в коментара си за Guardian Джонатан Олбрайт, журналист, който се занимава с данни и преподава журналистика в Elon University в САЩ. Според него хората доброволно ще дадат на социалните мрежи и търсачките силата да решават коя информация да достига до тях и коя не. Олбрайт се опасява, че евентуална промяна в политиката на Google и Facebook и активната им намеса може да убие всякакви възможности за алтернативна информация. "Трябва да бъдем сигурни, че по-малките медии и алтернативни източници на информация няма да бъдат убити", призовава той. Казано образно, ако всички големи медии бъркат, а само един локален журналист е прав за дадено събитие, дали новите алгоритми няма да му попречат да стигне до когото и да е?Подобни опасения изразява и българският преподавател по медийни и комуникационни изследвания в СУ доц. Орлин Спасов. "Има само едно нещо, което може да е по-лошо от фалшивите новини, и това е цензурата, казва той пред "Капитал". Опасявам се, че под претекст за справяне с фалшивите новини сме изправени пред опасността от ескалираща цензура."Google например наскоро се самосезира и промени алгоритмите си за определени подсказки и търсения след медийни публикации, които забелязаха как крайнодесни мрежи са успели да пробият алгоритмите им и при изписване на английски език "са ли евреите", автоматичното предложение на търсачката е "зли", а публикациите, които се появяват на първите места, са антисемитски. Самата намеса на Google обаче предизвика противоречиви реакции, защото привлече вниманието към факта, че компанията е непрозрачна. "Google редактираха резултатите, без да признават, че има проблем, или да обяснят основата, на която са променили резултатите, или каква ще е бъдещата им редакторска политика", пише журналистката Керъл Кедуолдър, чиято публикация в британското издание The Observer става повод за реакцията на технологичната компания.Доц. Орлин Спасов е на мнение, че е необходим обществен контрол върху алгоритмите и въобще повече отчетност на IT гигантите в това отношение. "Особено на фона на това, че сегашното състояние на нещата позволява на комерсиално ориентирани институции, включително и на медии, да манипулират търсачките, за да постигнат по-видими позиции за себе си", добавя той.А авторът на научния труд "Технологичните гиганти и тяхната гражданска сила" Майкъл Мур смята, че тъкмо заради това трябва да търсим решения на проблема с фалшивите новини извън Facebook и Google, тъй като и без това имаме проблеми с тяхната доминация. "Разчитаме прекалено много на технологичните компании, а трябва да намерим начин да създадем среда, в която се справяме не само с фалшивите новини, но и с всички други проблеми при граждански функции, които IT компаниите в момента изпълняват", коментира Мур пред "Капитал".В тази битка някои смятат, че могат да се използват инструментите на качествената журналистика. Според доклад на Reuters Institute през последните няколко години се наблюдава възход на независимите платформи за проверка на съдържанието. За десет години такива са се появили в повече от 50 държави от всички континенти. Според проучването има около 113 активни подобни групи, като над 90% са създадени след 2010 г., а около 50 са тръгнали през последните две години. Предизвикателството пред тях е старата поговорка, че докато истината си обуе ботушите, лъжата е обиколила света: проверката на фактите е бавен и тромав процес, а фалшивите новини имат нужда само от бомбастично заглавие, за да се разпространят светкавично. Но трупането на доверие само по себе си е бавен процес и може би тъкмо тези платформи постепенно и бавно ще върнат авторитета на журналистиката с работата си. Някои от тях като Poynter вече си партнират с Facebook, което е мощен канал за разпространение на тяхната информация.Други считат, че решението е културно и първата задължителна стъпка е въвеждането на медийно образование в училище. Орлин Спасов е един от тях. "По-бавният път ми се струва по-сигурен, казва той, по-добра обща култура, повече знания за това как работят медиите, внимателна медийна регулация там, където се налага."


description: Средствата ще се използват за рекапитализирането на румънския бизнес на подхолдинг "Евроинс"

title: "Еврохолд" набра 40 млн. евро. с емисия облигации

maintext:
В края на 2015г. акционерите на "Еврохолд" одобриха заемането на 100 млн. евро през облигационния пазар
© Мария Съботинова
"Еврохолд" ще може да набере още 160 млн. евро по програмата EMTN
Застрахователната група "Еврохолд" емитира първите си средносрочни необезпечени еврооблигации. Емисията е на стойност 40 млн. евро, а книжата се търгуват на Ирландската фондова борса. Част от заема - 22 ммлн. евро, ще отидат за капитализирането на румънския бизнес на "Евроинс", което беше изискано от регулаторните органи в страната.
"Средствата са предназначени за подкрепа на основния ни подхолдинг – "Евроинс иншурънс груп", с оглед по-добрата капитализация на неговите дъщерни застрахователни дружества в процеса на адаптирането им към европейската директива "Платежоспособност 2".", коментира председателят на управителния съвет на холдинга Кирил Бошов.
През 2015 г. в Румъния се проведе оценка на качеството на активите в застрахователния сектор. Резултатите показаха, че местното подразделение на "Евроинс" трябва да увеличи техническите си резерви с 60 млн. евро, а капитала - първоначално с 200 млн. леи (44 млн. евро) и с още толкоа при нужда и в зависимост от финансовите резултати. През април същата година "Евроинс Румъния" вече увеличи капитала с 200 млн. леи.
Преоценката на активите донесе консолидирана загуба на холдинга от 77 млн. лв. за 2015 г., след одитиране и породи нуждата от набиране на капитал. Към края на третото тримесечие холдингът има 53.19 млн. лв. облигационни заеми.
Емитираните облигации, с абревиатурата EMTN (Euro Medium Term Note), са гъвкава форма на на набиране на капитал. Предимство е улесненият процес по емитирането им, което може да става на траншове със стандартизиран проспект, което спомага за улавянето на добри пазарни условия, а също така и улеснява търсенето на капитал на нови пазари. Емитентът също така не е необходимо да бъде член на борсата, което намалява регулаторната тежест.
Улесненият процес стеснява времето за подготвянето на емисията. Проспектът беше одобрен в края на ноември от Ирландската централна банка, като отне по малко от месец на компанията да пусне книжата на борсата. "Еврохолд" е първата българска компания, която се възползва от този вид финансиране, което е разпространено в Европа и е нетипично за САЩ и Канада, където има инструменти еквиваленти.
Лихвеният процент по облигациите е 8%, а продажбата им се е провела при минимална поръчка от 250 хил. евро. По пласирането им на борсата е работил британският клон на японския финансов холдинг Nomura, както и "Евро финанс" и ИП "Балканска консултантска компания", се казва още в изявлението на компанията. Таванът за набиране на капитал по програмата EMTN е 200 млн. евро, като все още не е ясно дали "Еврохолд" ще търси отново емитиране на облигации. В края на 2015 г. на извънредно общо събрание акционерите гласуваха вземането на облигационен заем до 100 млн. евро.
Ирландската фондова борса е предпочитано място за облигациите на българските компании, насочени към чужди инвеститори. В средата на 2016 г. Българският енергиен холдинг (БЕХ) пласира втора облигационна емисия на стойност 550 млн. евро. Тогава поръчките прехвърлиха предоставените книжа, което направи възможно постигането на по-нисък купон - 5.5%. В края на 2013 г. БТК набра 400 млн. евро отново на Ирландската фондова борса, а на нея се търгуваха и облигациите на обявената в несъстоятелност банка КТБ. Емисията на последната беше на обща стойност 150 млн. евро. Финансиране през този пазар търсят още други големи международни компании като General Motors и групата на испанската Banco Santander.


description: В пет български компании около криптовалутата OneCoin е назначен нов управител, чието бизнес минало изглежда като на "сламен човек"

title: Доктор Ружа и мениджърът от Модерно предградие

maintext:
Наскоро Ружа Игнатова представи нов главен изпълнителен директор и обяви, че тя ще се фокусира върху по-визионерски задачи пред компанията
© Надежда Чипева
- В пет български компании около криптовалутата OneCoin е назначен нов управител - 25-годишния Божидар Захариев
- Ако се съди по досегашните му фирмени участия, той е по-скоро подставено лице, което продава самоличността си, за да му се прехвърлят фирми, от които собствениците им искат да се отърват
- От компанията не коментират промяната, която идва насред зачестяващи новини от различни точки по света, че е разследвана като пирамида
Червените лампички на OneCoin
Основната разлика между OneCoin и другите криптовалути е, че при нея всичко от копаенето до търговията и съхраняването на информацията става не децентрализирано, а на сървърите на компанията. От фирмата рекламират това като революционно предимство, тъй като внася защита срещу кражби от хакери, каквито се случват периодично с платформи и борси, където се търгуват bitcoin и други подобни валути. Това обаче носи и множество рискове - компанията може да манипулира предлагането и цената на валутата, да промени алгоритъма или собственоръчно да напечата повече бройки, а в края на краищата може и просто да изчезне и да изтрие всичко.
Другата линия на притесненията около криптовалутата на Игнатова е около бонусния план за привличане на нови членове, който наподобява Понци схема. Обяснението на компанията е, че продават на клиентите образователни пакети за търговия с дигитални валути, но реално срещу различни суми, достигащи и до 27 500 евро, те си купуват различно количество жетони (tokens) - своеобразни права да участват в "копаенето" на валутата и да привличат нови клиенти. Всеки получава възнаграждение за привлечените клиенти, което теоретично означава, че то им се изплаща от парите, дошли от новопостъпилите, а последните по веригата няма как да си избият тази входна такса.
Друг проблем е, че OneCoin практически не е конвертируема в нищо. Тя поне досега продължава да не се приема от търговци и с нея не може да се купи нищо, а пред превръщането и в други валути и изтеглянето на сума кеш постоянно има спирачки под формата на лимити и забавяния.
Два дни след изявлението на FCA OneCoin изпрати съобщение, в което изразява разочарование, че не са били потърсени от регулатора или от полицията. "Никакви обвинения в каквито и да било нарушения не са отправяни към OneCoin и не са ни обяснени основанието или обхватът на разследването", казват от компанията. През ноември обаче и белгийската преса съобщи за повдигнати обвинения срещу бившия депутат Лоран Луи във връзка с OneCoin за промотиране на Понци схема.
Компанията очевидно среща трудности да убеди и банките, че е репутационно и регулаторно безопасно да й предоставят услуги, и все по-често е принудена да сменя сметките си, като буквално прилага глобален туризъм и на клиентите се посочват сметки на различни дружества в различни банки. Първоначално по-класическите имена като Deutsche Bank и дори ДСК в България, са заменени с неизвестни институции от екзотични дестинации като Сингапур и Танзания, а в последните седмици практички няма начин за банково плащане и клиентите, искащи да купят пакет, трябва да го направят през "дистрибутор".
е цитирана Игнатова да твърди, че частично е платена с onecoin и е прикачен лаконичен и доста неаргументиран документ от независим оценител, който се подписва под внушителните 4.1 млрд. долара стойност на въпросния блок. Откъде идват средствата и кои са инвесторите във фонда (който е промотиран като инвестиционна опция от Ружа Игнатова още при предишния й валутен проект BigCoin) обаче не става ясно.
За критиците на компанията всичко това може да се чете като сигнал за предизвестения край и смяната на мениджъра в София със "сламен човек" може да се разглежда като подготовка за изход на Игнатова и приближените й.
Естествено може да има и друго обяснение, но от компанията засега не го дават.
Влизането на сайта www.drrujaignatova.com е малко странно изживяване. Ако отидете там, вместо страница в браузъра ви ще се отвори автоматично pdf файл, който в 13 страници текст, линкове, снимки и факсимилета ще се опита да ви увери в богатата корпоративна и академична биография на едноименната д-р Ружа Игнатова. Тя е създателят и лицето на криптовалутата OneCoin. Според поддръжниците й това е иновативна идея, която ще измести от трона му bitcoin, а според критиците - измамна пирамидална схема, която събира пари от наивници, за да привличат още наивници.Не е ясно кой е създател на въпросния сайт, тъй като собствеността и контактите на администраторите са скрити. Но независимо дали той е плод на маркетинговия екип на OneCoin или на някой член на мрежата, продаващ пакетите й, самият факт, че са нужни специални усилия за изсветляване на миналото на "криптоцарицата", е показателен за притесненията. Те са подклаждани от новини за разследвания и предупреждения за риска от измама от институции в различни страни. Но досега стратегията на компанията е да тушира недоверието с обвинения за атаки от конкуренти ("Bitcoin ни поръчват!") и с лъскави събития по цял свят, където Игнатова и други ключови лица от Onecoin чертаят светло бъдеще. На едно от последните такива под светлинни ефекти и виковете на хиляди поддръжници беше обявен и новият главен изпълнителен директор Пабло Муньос, което да даде на самата Игнатова време да се занимава с по-визионерски дела.Тук обаче ще разкажем за един друг нов мениджър на OneCoin, който някак остава встрани от светлините на прожекторите и не е оповестен никъде. А от компанията не отговориха на въпросите на "Капитал" за повече детайли за него и бъдещите му функции.През ноември за управител на пет български компании, свързани с валутата, е назначен Божидар Захариев. Той е 25-годишен и, съдейки по документи от Търговския регистър, живее в панелен блок в столичния квартал "Модерно предградие" - място, което видимо не кореспондира особено с името си, нито пък с лъскавия имидж, който Игнатова и OneCoin демонстрират.При това положение е доста странно къде точно са се пресекли двата свята и с какво Захариев е успял да се докаже. Факт е обаче, че той вече е управител на притежаваното от майката на Игнатова "Артефикс Европа" и на дъщерното му "Пегарон инвест". Последната компания е собственик на "Уан нетуърк сървисес", през което OneCoin извършва дейността си и което има над 60 служители. Освен това Захариев е и новият мениджър на "Уан пеймънтс", както и на "Уан пропърти", което притежава къщата на бившия кмет Димитър Моллов срещу Народното събрание, която беше купена през 2015 г. за 5 млн. евро. Има заявление той да бъде вписан и като управител на "Елмаз пропърти", което притежава новата централа на OneCoin на площад "Славейков. Според новина от сайта на компанията буквално преди дни там трябва да е бил открит първи по рода си криптовалутен информационен център в света.Така в ръцете на младежа, който няма особен опит като мениджър, поне на хартия се оказват активи за милиони и бизнес, чийто мащаб е трудно да се прецени предвид липсата на данни. Докато споменатият Муньос и другите публични лица на OneCoin формално не заемат никакви постове.Досега на негово място беше Момчил Ников, който беше назначен за управител на всичките компании през април 2016 г. Любопитното е, че, поне съдейки по документи, той не е сменен, а е напуснал по собствена инициатива, като е подал заявления за това до всяка от компаниите, надлежно публикувани към решенията за назначаване на наследника му.Всъщност не сме особено честни спрямо родения през 1991 г. Захариев, който въпреки крехката си възраст вече има завиден корпоративен опит, като между 2013 и 2016 г. е бил собственик и управител в девет компании. Ако се погледне в детайли, те изглеждат доста шарена колекция от фирми с разнородни дейности и регистрирани в различни градове и села от страната. Общото между тях е, че Захариев ги придобива по номинал от различни лица, обикновено такива, които имат и други бизнеси или след това създават компании.Това прави покупките му на вид да изглеждат като типични схеми с участие на "сламен човек" - някой, който продава самоличността си, за да му се прехвърлят фирми, от които заради задължения или по други причини сегашните им управители желаят да се отърват. По времето докато той им е управител, те не подават отчети и не е много ясно каква дейност имат въобще. Въпреки това от началото на 2016 г. няколко от тях поне на документи наемат десетки служители. Една от тях през април дори има акт от Инспекцията по труда от април 2016 г. с 13 задължителни предписания.Преди да поеме новите постове в OneCoin обаче, той вече отдавна е излязъл и от собствеността, и от управлението на всички тези компании - на част през 2015 г., а останалите - през август 2016 г. Седем от начинанията му са прехвърлени също така по номинал на Атанас Куртев. За него също се открива малко информация, но ако се вярва на документите, живее в съседния блок на Захариев, а през 2000 г. се е регистрирал като таксиметров шофьор. Други две фирми пък сега са владение на Димчо Михайлов, който в договора за продажба под подписа си изписва името си с големи разкривени печатни букви.Каква е причината управлението на важни фирми в структурата на OneCoin да се прехвърля по този начин не е ясно. Но негативните новини около криптовалутата напоследък не са рядкост. След предупреждения от редица регулатори през септември британският Financial Conduct Authority съобщи, че лондонската полиция разследва компанията и предупреди потребителите на финансови услуги за възможни рискове.Основната компания OneCoin Limited първоначално е от Гибралтар, но в момента тя е закрита и е посочено дружество със същото име в Дубай. Покупките на имоти в България обаче стават през други дубайски компании, а около валутата гравитират още редица дружества из различни офшорни дестинации. В момента е практически невъзможно да се каже в коя компания влизат парите от клиентите и къде се озовават те след това.Например, без много детайли как, на сцената изниква и CryptoReal Investment Trust , който от сайта си твърди, че е управляван от OneCoin и през август се е договорил с китайска компания да купи петролни залежи в Мадагаскарския шелф. Цената не е оповестена, но


description: Разликата между консерваторите и опозиционната СДСМ е едва 1.37 пр. пункта

title: Партията на Груевски ВМРО-ДПМНЕ е победителят на изборите в Македония

maintext:
Лидерът на ВМРО–ДПМНЕ Никола Груевски благодари на гласувалите за него.
© Ognen Teofilovski
Победителят ще трябва да търси коалиционен партньор сред албанските партии в страната.
И двете основни партии в Македония заявиха, че са победители на предсрочните избори в страната. Досегашната управляваща партия на Македония ВМРО-ДПМНЕ води пред опозиционната социалдемократическа фракция на Зоран Заев СДСМ с едва 16 240 гласа (38.06% срещу 36.69%), съобщи Държавната избирателна комисия на страната, цитирана от местната "Нова тв". Гласовете от всички шест избирателни района на страната са преброени, а заради ниската активност на гласувалите в чужбина 3-те депутатски места, които са запазени за македонците извън граница, ще отпаднат, и парламентът ще остане със 120 народни представители.Заради малката разлика в гласовете избирателният орган все още не е обявил разпределението на мандатите, но лидерите и на двете водещи партии обявиха, че са победили на изборите. Всяка от партиите може да вземе около 51 мандата, като за съставяне на правителство в 120-членния парламент на страната е нужно мнозинство от 61 депутати. "Чакаме резултатите, но в момента водим с един мандат в повече", заяви Зоран Заев. Бившият македонски премиер и лидер на СДСМ Никола Груевски пък обяви, че неговата партия е победителят и благодари на гласувалите граждани.Сред албанските партии най-висок резултат има Демократичният съюз за интеграция на Али Ахмети със спечелени 7.3% от гласовете (86.812 гласа). Новосформираният албански блок БЕСА се оказа изненадата на изборите и печели 4.87% от вота. Други две албански фракции най-вероятно ще влязат в парламента с двама или трима депутати и резултати между 2.5 и 3%.Опитите за сформиране на някакъв трети блок или център не се получи и на тези избори. Коалициите ВМРО за Македония (2% от гласовете) и Коалицията за промени и правосъдие не спечелиха нито едно депутатско място.Всички партии обявиха, че изборите са протекли честно и без сериозни нарушения. Избирателната активност е била рекордно висока – 64%. Около 8000 местни и 650 международни наблюдатели присъстваха на изборите."Режимът падна, животът спечели, Македония написа нова страница в световната история - отхвърли режим само с писалка и гласуване", заяви лидерът на СДМС Зоран Заев. Надеждите бяха, че изборите ще позволят излизане на политическата криза, която се вихри в страната от година и половина насам. През февруари 2015 г. опозиционните сили обвиниха премиера Никола Груевски в подслушване на висши функционери на доскоро управляващата ВМРО-ДПМНЕ. Това доведе до оставката на Никола Груевски и назначаването на специален прокурор, който да разследва корупцията по високите етажи. Груевски пък обяви Зоран Заев в опит за преврат. Предсрочните избори в страната бяха договорени с подкрепата на ЕС и бяха отлагани няколко пъти заради опасенията на СДСМ за изборни манипулации от страна на Груевски.Очевидно обаче партията победител ще трябва да потърси коалиция с по-малка албанска партия, най-вероятно третия по сила Демократичен съюз за интеграция. "Който и да спечели изборите, ще се изправи пред огромни предизвикателства и проблеми за решаване", коментира Занета Трайкоска, директор на Institute of Communication Studies пред AFP. Единственият изборен регион, в който СДСМ води пред ВМРО-ДПМНЕ, е първият, където влиза столицата Скопие. Засега липсват реакции от страна на представители на ЕС, докато именно те активно съдействаха за провеждането на изборите.